stanford-oval/wikipedia huggingface dataset:
John McDouall Stuart
Tutkimusmatkoja > Ensimmäiset matkat

Vuonna 1844 Stuart liittyi Charles Sturtin retkikuntaan, joka lähti tutkimaan Australian sisämaita. Matka oli pettymys, ja heillä oli suuria vaikeuksia matkan aikana. Stuart nousi Sturtin lähimmäksi avustajaksi, kun entinen avustaja James Poole kuoli keripukkiin. Stuart sai kuitenkin tulevia matkojaan varten kallisarvoista kokemusta Australian sisämaan ankarista olosuhteista. Ensimmäiselle omalle tutkimusmatkalleen Stuart lähti toukokuussa 1858. Hänen oli tarkoitus etsiä uusia laidunmaita Torrens- ja Gairdnerjärven takaa. Stuart palasi Adelaideen elokuussa, ja hän oli löytänyt noin 100 000 neliökilometriä mahdollista lampaiden laidunmaata.
Toisen tutkimusmatkansa Stuart aloitti huhtikuussa 1859. Matkan tarkoituksena oli löytää tarpeellisia vesivaroja pysyvälle reitille Adelaidesta pohjoiseen. Stuart matkasi neljän apulaisensa kanssa noin 800 kilometrin reitin. Marraskuussa Stuart lähti retkikuntansa kanssa uudelle matkalle. Kolmen viikon hyödyttömien tutkimusten jälkeen Stuartin miehet kapinoivat, ja he palasivat takaisin matkalta. Neljännellä matkallaan Stuart onnistui melkein ylittämään mantereen.
Tutkimusmatkoja > Mantereen ylitys

Stuart lähti maaliskuussa 1860 kahden miehen ja 13 hevosen kanssa matkalle pohjoiseen. He löysivät joen, jonka Stuart nimesi rahoittajansa William Finken mukaan Finke Riveriksi. Retkikuntalaiset kärsivät keripukista, ja Stuart menetti näkönsä oikeasta silmästä. He kuitenkin seurasivat jokea vuorille, joka sai nimensä MacDonnell Ranges kuvernööri Richard Graves MacDonnellin mukaan. Huhtikuussa retkikunta leiriytyi paikalle, missä Stuart laski olevan Australian keskipisteen. Seuraavan kuukauden ajan he yrittivät löytää luoteisreittiä, jolla olisi tarpeeksi vesivaroja. Toukokuun sateiden jälkeen retkikunta matkasi yli 300 kilometriä pohjoiseen, nykyiselle Tennant Creekille. Sieltä he yrittivät edetä edelleen pohjoiseen, mutta joutuivat kääntymään takaisin kesäkuussa. Kahden kuukauden päästä he palasivat Chambers Creekille. Adelaidessa Stuartia juhlittiin, sillä hän oli käynyt vain n. 300 kilometrin päässä tunnetuista pohjoisen alueista.
Stuart lähti retkikuntineen jälleen uudelle yritykselle ylittää Austrtalian manner lokakuussa 1861. Huhtikuussa he pääsivät alueelle, josta he joutuivat viimeksi kääntymään takaisin. Vaikka he pystyivät etenemään pusikossa vain puolitoista kilometriä tunnissa, he pääsivät nykyiseen Daly Watersiin toukokuun lopussa ja leirityivät kahdeksi viikoksi. Intian valtamerelle retkikunta selviytyi 24. heinäkuuta. Lähes sokeaa ja keripukkia sairastavaa Stuartia jouduttiin kantamaan hevosten avulla. Paluumatkalla hänen kuntonsa kohentui sen verran, että hän pystyi saapumaan Adelaideen ratsastaen 17. joulukuuta.
Paluu Englantiin ja kuolema

Stuart päätti vuonna 1864 palata Skotlantiin tapaamaan siskoaan. Hänen teoksensa Explorations in Australia. The Journals of John McDouall Stuart julkaistiin samana vuonna. Stuart kuoli Lontoossa vuonna 1866.
Perintö

Stuart sai tutkimusmatkoillaan monia muutoksia aikaan. Stuartin ansiosta Australian sisäosien maantiedettä alettiin tuntea paremmin. Australian mantereen läpäisevät lennätinlinjat ja rautatie Adelaidesta Alice Springsiin noudattelivat Stuartin käyttämää reittiä. Etelä-Australia perusti myös siirtokunnan pohjoiseen Darwiniin ja laajoja alueita Pohjois-Australiasta avatui laidunmaiksi.
Australian valtatie 87, eli Stuartin valtatie, joka yhdistää Adelaiden ja Perthin on nimetty Stuartin mukaan. Hänen mukaansa on nimetty myös monia maantieteellisiä kohteita.
Adelaidessa Victoria Square -aukiolla on Stuartin patsas ja sen juurella järjestetään vuosittainen muistojuhla. Ympäri Etelä-Australiaa ja Pohjoisterritoriota on monia Stuartin muistolaattoja. Adelaidessa on myös John McDouall Stuart Collection ja Stuartin kotikaupungissa hänen entisessä kotitalossaan John McDouall Stuartin museo.
Aiheesta muualla

Kuvia tai muita tiedostoja aiheesta John McDouall Stuart Wikimedia Commonsissa
John McDouall Stuartin päiväkirjoja (Arkistoitu – Internet Archive) (englanniksi)
John McDouall Stuartin säätiön kotisivut (englanniksi)
Stuartin töitä Gutenberg-projektissa (englanniksi)
Stuartin kotitalo Dysartissa.
Stuartin patsas Adelaidessa.
Dieudonné Bogmis

Dieudonné Bogmis (12. tammikuuta 1955 – 25. elokuuta 2018) oli kamerunilainen roomalaiskatolinen piispa. Hänet vihittiin papiksi 30. kesäkuuta 1983 ja nimitettiin Doualan arkkihiippakunnan vihkipiispaksi sekä Gadiaufalan titulaaripiispaksi 9. helmikuuta 1999. Piispaksi vihkiminen seurasi 10. huhtikuuta. Pääkonsekraattorina toimi Christian Wiyghan Tumi, jota avustivat Dieudonné Watio ja Roger Pirenne.
15. lokakuuta 2004 Bogmis sai nimityksen Esékan hiippakunnan piispaksi, jonka virkaan hänet asetettiin 3. joulukuuta.
Dieudonné Watio

Dieudonné Watio (s. 18. maaliskuuta 1946) on kamerunilainen roomalaiskatolinen piispa. Hänet vihittiin papiksi 5. heinäkuuta 1975 ja nimitettiin Nkongsamban hiippakunnan piispaksi 1. huhtikuuta 1995. Piispaksi vihkiminen seurasi 10. kesäkuuta. Pääkonsekraattorina toimi Santos Abril y Castelló, jota avustivat Paul Mbiybe Verdzekov ja André Wouking.
5. maaliskuuta 2011 Watio sai nimityksen Bafoussamin hiippakunnan piispaksi, ja hänet asetettiin virkaan 14. toukokuuta.
Dindigulin piirikunta

Dindigulin piirikunta (tamiliksi திண்டுக்கல் மாவட்டம், Tiṇṭukkal māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Tiruppurin, Karurin ja Tiruchirappallin piirikuntiin ja etelästä Thenin ja Madurain piirikuntiin.
Piirikunnassa oli vuoden 2011 väestönlaskennassa 2 159 775 asukasta.
DarkBASIC

DarkBASIC on The Game Creatorsin kehittämä BASIC-tyyppinen ohjelmointikieli. Kieli on erityisesti suunnattu 2D- ja 3D-pelien ohjelmointiin mahdollisimman helposti. DarkBASIC ei kuitenkaan sovellu kovin isojen pelien ohjelmointiin, koska sen suorituskyky on melko pieni.
Kieli perustuu CoolBasicin tavoin muistiin ladattaviin objekteihin, ja sen lisäksi kuviin ja spriteihin, joita komennetaan objektikomennoilla. Objekteja voi luoda valmiista malleista (mm. kuutio, sylinteri, pallo), tai 3D-mallinnusohjelmalla luoduista 3D-malleista. Mesh-objektien muoto on haettu 3D-mallista, ja ne väritetään jollakin kuvalla.
Esimerkkiohjelma

Alla oleva ohjelma luo vaakasuunnassa pyörivän kuution.
sync on
sync rate 60
make object cube 1, 100
do
 yrotate object 1, object angle y(1) + 2
 sync
loop
Esimerkkiohjelma > Katsaus

sync on asettaa automaattisen synkronoinnin pois päältä, eli käyttäjä huolehtii näytön päivityksestä itse. Ilman tätä komentoa ohjelma on paljon hitaampi.
sync rate määrittää näytön virkistystaajuuden. Parametri 60 kertoo, että näyttö päivitetään 60 kertaa sekunnissa.
make object cube tekee uuden kuutio-objektin. Numero, jolla objektiin viitataan on 1, ja objektin koko on 100.
do aloittaa toistorakenteen.
yrotate object määrittää objektin kulman y-akselin ympäri. 1 on objektin numero, eli äsken luomamme kuutio. object angle y palauttaa halutun objektin (1) kulman y-akselin ympäri. Kun tähän lisätään 2, objekti alkaa pyöriä.
loop lopettaa toistorakenteen.
Ohjelmasta voi poistua milloin vain painamalla ESC-näppäintä.
Dieudonné M’bala M’bala

Dieudonné M'bala M'bala
Dieudonné M’bala M’bala (s. 11. helmikuuta 1966) on ranskalainen koomikko, näyttelijä ja poliitikko, joka käyttää taiteilijanimenään etunimeään Dieudonné.
Hän on ollut toistuvasti poliittisena ehdokkaana. Hän oli ehdolla muun muassa vuoden 2009 europarlamenttivaaleissa Euroopan parlamentin jäseneksi. Hän on puoliksi kamerunilainen.
Dieudonné M'bala M'balaa on syytetty antisemitismistä ja hän on saanut tuomion vihapuheesta kuten holokaustin kieltämisestä.. Vuonna 2013 Ranskan sisäministeri Manuel Valls antoi , että huolimatta vihapuheestaan saamasta tuomioista M'Bala ei kunnioita lakia ja, että he etsivänsä keinoja M'Balan esiintymisten kieltämiseen.  Aiemmin hänen esiintymiskumppaninaan on ollut juutalainen Élie Semoun. M'bala M'bala on Jean-Marie Le Penin ystävä, ja Le Pen on hänen tyttärensä kummi.
Näyttelijänä M'bala M'bala on esiintynyt muun muassa elokuvassa Asterix ja Obelix: Tehtävä Kleopatra (2002).
Dave King

Dave King voi viitata seuraaviin henkilöihin:
Dave King, kanadalainen jääkiekkovalmentaja
Dave King, skotlantilainen liikemies
Dave King, irlantilainen laulaja
Dave King, englantilainen pop-muusikko ja näyttelijä
Dave King, yhdysvaltalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dave King”, voi hakea sivunnimihaulla, laajalla sivunnimihaulla tai tekstihaulla.
Dinara Drukarova

Dinara Anatoljevna Drukarova (ven. Динара Анатольeвна Друкарова, s. 3. tammikuuta 1976 Leningrad, Neuvostoliitto) on venäläinen näyttelijä, joka on luonut uraa sekä Venäjällä että Ranskassa. Hän tuli tunnetuksi neuvostoliittolaisesta elokuvasta Zamri, umri, voskresni! (1989), joka palkittiin Cannesin elokuvajuhlilla Un certain regard -kategoriassa. Drukarova esiintyi ranskalaisen menestyssarjan Le Bureau, vakoojaverkosto neljännellä ja viidennellä kaudella. Vuonna 2021 hän näytteli Grand Prix -palkitussa suomalaisessa elokuvassa Hytti nro 6.
Dimitrios Pantzopoulos

Dimitrios Pantzopoulos (1913 Alexandria, Egypti – 1981) oli egyptiläissyntyinen arkkitehti, joka valmistui Berliinin teknisestä korkeakoulusta vuonna 1941 ja muutti 1940-luvulla Turkuun, jossa hän suunnitteli useita rakennuksia, erityisesti asuinkerrostaloja keskusta-alueelle. Tyypillisiä yksityiskohtia Pantzopouloksen rakennuksissa ovat maltillisesti koristellut sisäänkäynnit ja kolmionmuotoiset erkkerit.
Töitä

Turun juutalaisen seurakunnan talo, Brahenkatu 17b (purettu)
Asuin- ja teollisuusrakennuskompleksi, Uudenmaankatu 13/Sirkkalankatu 15 (yhdessä Totti Soran kanssa)
Kerrostalo, Koulukatu 13
Kerrostalo, Jarrumiehenkatu 3
Omakotitalo, Kupittaankatu 194
Dave Hunt

Dave Hunt, 2024
Dave Hunt (s. Solihull, Englanti) on brittiläinen metallimusiikin laulaja. Hän on tällä hetkellä laulajana death metal -yhtyeessä Benediction sekä black metal -yhtyeessä Anaal Nathrakh, kummassakin nimimerkillä "V.I.T.R.I.O.L.". Nykyään hän vaikuttaa myös Mistressin (sludge metal / grindcore) laulajana nimimerkillä Dave Cunt.
Nykyisin Dave Hunt asuu Birminghamissa.
Dethrone

Dethrone oli suomalainen thrash metal -yhtye. Se perustettiin Tampereella 1988. Yhtye julkaisi kaksi pitkäsoittoa, Let The Day Begin (tunnus PÄLP 101) 1989 ja The Decay of a Man (tunnus PÄLP 124) 1992. Dethronen levy-yhtiö oli Poko Rekords. Pitkäsoitto The Decay of a Man on tyylilajiltaan enemmänkin avant-garde  metalia, kuin thrashia.
Yhtye soitti erikoiskeikan 10.8.2018 järjestettyssä Speed Metal Partyssä Tampereen Tullikamarin Pakkahuoneella (Arkistoitu – Internet Archive).
Yhtye julkaisee uuden albumin vuonna 2022. Ensimmäinen single albumilta on "Raise the Dead".
Jäsenet

Niko Airaksinen: laulu, kitara (Let The Day Begin ja The Decay of a Man)
Timo Kymäläinen: rummut (Let The Day Begin ja The Decay of a Man)
Jouni Rinta: basso (Let The Day Begin ja The Decay of a Man)
Jukka Rajamäki: kitara (Let The Day Begin)
Tony Valoma: kitara, taustalaulu (The Decay of a Man)
Kalle Terästö: basso,  taustalaulu
Aiheesta muualla

Inferno: Vauhti päällä Tampereella – Speed Metal Party tekee paluun elokuussa
Dethrone Music

| Dethrone Music |
| --- | --- |
Perustettu:  2005
Tilanne:  aktiivinen
Jakelijat:  Playground Music
Tyylilajit:  heavy metal
Kotimaa:  Suomi
Sijainti:  Turku
Kotisivu
Infobox OKNimi-testi OK: 
Dethrone Music on suomalainen Turussa sijaitseva pienlevy-yhtiö. Yhtiö keskittää toimintansa metallimusiikin julkaisemiseen.
Yhtyeet

Lähde:
Axegressor
Heavy Metal Perse
Yhtyeet > Entiset yhtyeet

Profane Omen
Deathlike Silence
Dethleffs

Dethleffs on saksalainen matkailuautojen ja matkailuvaunujen valmistaja. Yritys sijaitsee eteläsaksalaisessa Isnyn kaupungissa. Dethleffs-merkin lisäksi valikoimaan kuuluvat Sunlight-matkailuautot ja -vaunut sekä Globecar-retkeilyautot. Suomessa Dethleffs-matkailuajoneuvoja on myyty vuodesta 1986, maahantuojana Tapani Uoti & Co. Vuonna 2015 Dethleffs oli Adrian jälkeen Suomen toiseksi eniten myyty matkailuautomerkki, kolmantena saman konsernin Sunlight. Matkailuvaunuissa Dethleffs-merkki oli neljänneksi eniten myyty, edellään Hobby, Kabe ja Adria.
Yrityksen historia

Dethleffs KG perustettiin vuonna 1832, jolloin sen toimiala oli härkäpiiskojen valmistus ja myynti. Vuonna 1931 yhtiön omistaja Arist Dethleffs rakensi ensimmäisen Wohnautoksi kutsumansa matkailuvaunun, jotta voisi ottaa perheensä mukaan myyntimatkoilleen. Kiinnostus matkailuvaunuja kohtaan heräsi ja yritys alkoi valmistaa niitä myös myyntiin. Vuonna 1956 härkäpiiskojen valmistuksesta luovuttiin lopullisesti ja samalla matkailuvaunujen valmistuksessa siirryttiin sarjatuotantoon. Ensimmäinen matkailuauto tuotiin markkinoille 1983.
Hymer, Eriba, Dethleffs ja T.E.C (nykyinen LMC) yhdistyivät vuonna 1980. Hymer ja Dethleffs perustivat Capron Ltd:n, joka valmistaa Carado- ja Sunlight-merkkisiä matkailuautoja.
Aiheesta muualla

Dethleffs Suomi
Deimos (mytologia)

Deimos (m.kreik. Δεῖμος ’kauhu’) on kreikkalaisessa mytologiassa pakokauhun ja sotien sekasorron ilmentymä. Deimos on Areen ja Afroditen poika. Hän ja hänen veljensä Fobos seurasivat isäänsä taisteluun, samoin kuin Areen naispuolinen seuralainen Enyo. Deimoksen vastine roomalaisessa mytologiassa on Fuga.
Dave Laut

| Mitalit | Mitalit | Mitalit |  |
| --- | --- | --- | --- |
|  Dave Laut vuonna 1984. |  Dave Laut vuonna 1984. |  Dave Laut vuonna 1984. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1984 | Kuulantyöntö |  |
Dave Laut (21. joulukuuta 1956 Findlay, Ohio – 27. elokuuta 2009 Oxnard, Kalifornia) oli yhdysvaltalainen kuulantyöntäjä. Laut voitti vuoden 1984 kesäolympialaisissa pronssia kuulantyönnössä ja kultaa vuoden 1979 Pan-Amerikan kisoissa. Hän työnsi ennätyksensä 22,02 elokuussa 1982 Koblenzissa.
Laut kuoli vaimonsa ampumana  heidän kotipihallaan Kalifornian Oxnardissa 27. elokuuta 2009 ja vaimo tuomittiin murhasta keväällä 2016.
Dimitrij Ovtcharov

| Mitalit | Mitalit | Mitalit |  |
| --- | --- | --- | --- |
|  Dimitrij Ovtcharov olympialaisissa 2008. |  Dimitrij Ovtcharov olympialaisissa 2008. |  Dimitrij Ovtcharov olympialaisissa 2008. |  |
Miesten pöytätennis
Maa:   Saksa
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | joukkuepeli |  |
|  Pronssia | Lontoo 2012 | joukkuepeli |  |
|  Pronssia | Lontoo 2012 | kaksinpeli |  |
|  Pronssia | Rio de Janeiro 2016 | joukkuepeli |  |
|  Pronssia | Tokio 2020 | kaksinpeli |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2010 | joukkuepeli |  |
|  Hopeaa | Dortmund 2012 | joukkuepeli |  |
|  Hopeaa | Tokio 2014 | joukkuepeli |  |
|  Hopeaa | Halmstad 2018 | joukkuepeli |  |
| EM-kilpailut  | EM-kilpailut  | EM-kilpailut  |  |
|  Kultaa | Belgrad 2007 | joukkuepeli |  |
|  Kultaa | Pietari 2008 | joukkuepeli |  |
|  Kultaa | Stuttgart 2009 | joukkuepeli |  |
|  Kultaa | Ostrava 2010 | joukkuepeli |  |
|  Kultaa | Gdansk-Sopot 2011 | joukkuepeli |  |
|  Kultaa | Schwechat 2013 | kaksinpeli |  |
|  Kultaa | Schwechat 2013 | joukkuepeli |  |
|  Kultaa | Jekaterinburg 2015 | kaksinpeli |  |
|  Kultaa | Luxemburg 2017 | joukkuepeli |  |
|  Hopeaa | Lissabon 2014 | joukkuepeli |  |
|  Hopeaa | Jekaterinburg 2015 | joukkuepeli |  |
|  Pronssia | Belgrad 2007 | kaksinpeli |  |
|  Pronssia | Herning 2012 | nelinpeli |  |
Dimitrij Ovtcharov (ukr. Дмитро Михайлович Овчаров, Dmytro Mih’ailovytš Ovtšarov, ven. Дмитрий Михайлович Овчаров, Dmitri Mihailovits Ovtšarov; s. 2. syyskuuta 1988, Kiova) on ukrainalaissyntyinen pöytätennispelaaja, joka edustaa Saksaa. Ovtcharov muutti Ukrainasta Saksaan vuonna 1992 ja aloitti pelaamisen samana vuonna.
Ura

Ovtcharov voitti Pekingin olympialaisissa 2008 hopeaa joukkuepelissä, joukkueeseen kuuluivat lisäksi Timo Boll ja Christian Süß, mutta kaksinpelissä pelit päättyivät neljännellä kierroksella. Lontoon olympialaisista Ovtcharov voitti kaksi mitalia, pronssia kaksinpelistä ja joukkuepelistä. Ovtcharov sai olympiapronssia myös joukkuepelistä Rio de Janeirossa 2016 sekä kaksinpelistä Tokiossa 2020.
Deifontes

Deifontes oli kreikkalaisessa mytologiassa heraklidi Antimakhoksen poika ja siten Herakleen jälkeläinen alenevassa polvessa.
Deifontes nai Hyrnethon, Temenoksen tyttären, mikä nosti hänet tavoittelemaan Argoksen kuninkuutta. Temenos nostikin hänet suosikikseen seuraajakseen, jolloin Temenoksen pojat palkkasivat joukkion murhaamaan isänsä varmistaakseen kruununperimyksensä. Teon seurauksena nämä karkotettiin Argoksesta.
Toisen version mukaan Temenoksen vanhin poika Keisos nousi valtaistuimelle, kun taas Deifontes ja Hyrnetho jatkoivat elämäänsä Epidauroksessa. Temenoksen pojat yrittivät erottaa rakastavaiset toisistaan uskottelemalla sisarelleen hänen miehensä olleen heidän isänsä murhan takana. Kun tämä ei onnistunut, kaksi veljeksistä sieppasi sisarensa, jolloin Deifontes lähti takaa-ajoon. Hän onnistui surmaamaan toisen näistä jousellaan , mutta toista, Falkesta, hän ei uskaltanut ampua pelätessään osuvansa vaimoonsa. Yrittäessään pelastaa puolisonsa ryhtymällä käsirysyyn Falkes surmasi odottavan sisarensa.
Dieudonné Gnammankou

Dieudonné Gnammankou (s. 1963, Dahomeyn tasavalta) on beniniläinen historioitsija ja kääntäjä.
Gnammankou syntyi vuonna 1963 Beninissä. Hän opiskeli entisessä Neuvostoliitossa, ja hänelle myönnettiin loppututkinto Patrice Lumumban yliopistosta Moskovassa.
Gnammankoun työ on keskittynyt Afrikan tutkimuksiin ja Afrikan diasporan historiaan.
Vuonna 1996 hän julkaisi merkittävän elämäkerran venäläisestä sotilasjohtajasta Abram Petrovich Gannibalista. Venäjänkielinen käännös julkaistiin vuonna 1999, samaan aikaan kuin kirjailija Alexander Pushkinin, Gannibalin suuren pojanpojan syntymästä oli kulunut kaksisataa vuotta. Gnammankoun tutkimus yhdessä Hugh Barnesin kanssa vahvisti lopullisesti, että Gannibal on syntynyt Keski-Afrikassa sijaitsevan Logone-Birnin alueella, joka on nykyään Kamerunissa sijaitsevan Tšadjärven lähellä.
Tärkeimmät teokset

Ember, M ja Ember C ja Skoggard, I.: ”The African Diaspora in Europe”, Encyclopedia of Diasporas.  New York:  Kluwer Academic / Plenum Publishers.  (englanniksi)
”Mon voyage en Russie et en Sibérie”, Caravanes : Littératures à découvrir.  Phébus, 2003.  (ranskaksi)(Alkuperäinen julkaistu Swahiliksi 1896)
Abraham Hanibal: L'aieul noir de Pouchkine.  Présence africaine, 1996.  (ranskaksi)
Dirigismi

Dirigismi (ransk. dirigisme) on sekatalousmalli, joka on valtion sääntelijäroolin sijasta valtion ohjaama eli valtiojohtoinen. Sen mukaista talousmallia on kutsuttu suunnittelutaloudeksi. Suunnittelutalouden vastakohta on vapaa markkinatalous.
Suunnittelutaloudessa valtio asettaa tavoitteita ja huolehtii tulonjaosta. Esimerkiksi valtion laatimat suunnitelmat uusista ydinvoimaloista on suunnittelutaloutta. Vapaasta markkinataloudesta suunnittelutalouden erottaa keskeisesti pyrkimys välttää markkinahäiriöt.
Dirichlet’n karakteristika

Olkoon  A polynomirengas ja  m\in A alkio, jonka aste on positiivinen. Dirichlet'n karakteri modulo  m on kuvaus  \chi :A\to \mathbb {C}  jolle
\chi (a+bm)=\chi (a) kaikilla  a,b\in A.
\chi (a)\chi (b)=\chi (ab) kaikilla  a,b\in A.
\chi (a)\neq 0 jos ja vain jos  (a,m)=1.
Kaavin Kivi

| Kaavin Kivi Oy |
| --- | --- |
Yritysmuoto:  osakeyhtiö
Perustettu:  1989
Toimitusjohtaja:  Marita Mielonen
Puheenjohtaja:  Eino Lovikka
Kotipaikka:   Kaavi, Suomi
Toiminta-alue:  Suomi
Toimiala:  kiviteollisuus
Tuotteet:  hautakivet, veistokset, kivitasot, raakakiven louhinta
Liikevaihto:   4,8 milj. € (2014)
Liikevoitto:   84 000 € (2014)
Henkilöstö:   32 (2014)
Omistaja:  Eino Lovikka, muita pääosakkaita ovat toimitusjohtaja Marita Mielonen sekä Ylöjärven tehtaan johtaja Pekka Räsänen
Kotisivu:  https://www.kivilahde.fi
Infobox OKVirheellinen NIMI-arvo: 
Kaavin Kivi Oy on suomalainen kivituotteiden valmistaja. Yritys valmistaa hautakiviä, kiviveistoksia ja kivitasoja. Kaavin Kivellä on tuotantolaitokset Kaavilla ja Ylöjärvellä. Yrityksellä on lisäksi kaksi myymälää Helsingissä. Yrityksen aputoiminimi on Kivilähde.
Kaavin Kivi aloitti toimintansa 1989. Kaavin kunta rakensi yritykselle uudet tuotantotilat 1991. Muutamassa vuodessa Kaavin Kiven tuotanto kasvoi nopeasti. Nykyiset tuotantotilat otettiin käyttöön 1995.
2012 Kaavin Kivi osti Ylöjärven Kivilähteentieltä tontin uutta tehdasta varten. Kyseisellä tontilla sijaitsi aikanaan kivillä reunustettu lähde, josta tie on saanut nimensä. Kivilähde rekisteröitiin Kaavin Kiven aputoiminimeksi. Samalla kivitasoja valmistanut tytäryhtiö sulautettiin emoyhtiöön saman nimen ja logon alle. Yrityksen nykyinen logo kuvaa lähteestä heijastuvaa kiveä.
Ylöjärvellä sijaitsevat tuotantotilat ovat painottuneet kivitasotuotantoon. Ylöjärvellä tehdään myös hautamuistokivien uustuotantoa niiden kunnostustöiden ja lisäkaiverrusten ohella.
Kaavin Kivi on saanut nimensä sijaintinsa lisäksi kivikautisesta työvälineestä, kaavinkivestä, jota käytettiin muun muassa nahan kaavintaan ja pienissä kaiverrustöissä.
2015 Savon Yrittäjät myönsi Kaavin Kivi Oy:lle maakunnallisen yrittäjäpalkinnon.
Tuotanto

Kaavin Kivi on Suomen suurin hautamuistomerkkien valmistaja. Yritys on valmistanut (2018) jo noin 40 000 hautamuistomerkkiä sekä kymmeniä veistoksia ja muistomerkkejä muun muassa seurakunnille. Yritys valmistaa myös kivitasoja.
Yritys louhii viininpunaista gneissiä, Savon helmeä, Rautavaaralta, tummanvihreää graniittia, Vihreää merta, Kiuruvedeltä sekä harmaansävyistä kvartsiittia, Pohjolan loimua, Varpaisjärveltä. Vuosittain yritys käyttää raakakiveä noin 500 kuutiota.
Markkinat

Kaavin Kiven päämarkkina-alue on Suomi, jossa markkinaosuus on 15-18 %. Yritys on markkinajohtaja päätoimialallaan. Kaavin Kivi on (2015) Suomen kovan kiven jalostusyrityksistä toiseksi suurin.
Tilauskohteita

Joensuu, Joensuun Elli: Ympäristökivet (2003)
Joensuu, Metsäntutkimuslaitos: Pihakivet (2004)
Joensuu, Tiedepuisto: hissinpielet (2002)
Juva, Juvan seurakunta: Muistelupaikan kivipaasit (2002), suunnittelija Arkkitehtitoimisto Laiho-Pulkkinen-Raunio
Jämsänkoski: Uurnalehdon kiitoskivet sekä hautamuistomerkit (1999), suunnittelija Bey Heng
Kaavi: Uurnalehto, muistelukivi (1999), suunnittelija Kaavin Kivi Oy
Kajaani, Kajaanin ortodoksinen kirkko: Ikonostaasi (1995), suunnittelija Petros Sasaki
Kajaani, Kajaanin ortodoksinen kirkko: Pyhä- ja uhripöydät (2005)
Kuopio, Juankosken seurakunta: Muistomerkki (2004), suunnittelija Kaavin Kivi Oy
Kuopio, Muuruveden seurakunta: Muualle haudattujen muistomerkki (2004), suunnittelija Kaavin Kivi Oy
Kuopio, Nilsiä: Uurna-alueen muistomerkki (2001)
Kuopio, Tahkovuoren Golf-club: takkakivet (2001)
Liminka: Sankarivainajien nimitaulu / muistomerkki
Maarianhamina: Anadyomene (1991), suunnittelija Ukri Merikanto
Outokumpu: Ikuisuuden valo, muualle haudattujen muistomerkki (1996), suunnittelija Kaavin Kivi Oy
Pielavesi: Sankarivainajien muistomerkki (1999), suunnittelija Kaavin Kivi Oy
Siilinjärvi: Sankarivainajien nimitaulu / muistomerkki
Suonenjoki: Kari Tapion muistomerkki (2011)
Vehmersalmi: Lumme (1994), suunnittelija Tapani Tervo
Aiheesta muualla

Kaavin Kivi Oy:n internet-sivusto
Kaavin Kivi, Yritysesite
Kaavin Kivi Oy jalostaa muun muassa graniittia